বাইশ গজে ইতিহাস নারিনের! কী নজির গড়লেন KKR তারকা?

ওয়েব ডেস্ক: বহুদিন ধরেই নাইট পরিবারের অন্যতম সদস্য হয়ে রয়েছেন সুনীল নারিন (Sunil Narine)। রহস্যময় স্পিনার হিসেবে দলে এলেও সময়ের সঙ্গে ভয়ঙ্কর ওপেনিং ব্যাটার হয়ে উঠেছেন তিনি। তা সত্ত্বেও তাঁর বোলিংয়ের ধার কমেনি। বিভিন্ন দেশের লিগ ক্রিকেটে নাইট ফ্র্যাঞ্চাইজির (Knight Riders Franchise) হয়ে ধারাবাহিকভাবে ভালো পারফর্ম করে চলেছেন ৩৭ বছর বয়সী এই ক্যারিবিয়ান তারকা। সেই সুবাদে এক বড় মাইলফলক স্পর্শ করলেন নারিন।

টি-২০ ফরম্যাটের ইতিহাসে প্রথম বোলার হিসেবে ৬০০ উইকেটের মালিক হলেন সুনীল নারিন। ৩ ডিসেম্বর আইএল টি-২০ লিগে (ILT20) শারজা ওয়ারিয়র্সের বিরুদ্ধে আবু ধাবি নাইট রাইডার্সের হয়ে টম আবেলকে আউট করে নারিন ছুঁয়ে ফেলেন সেই ৬০০ উইকেটের মাইলফলক। আর এই ঐতিহাসিক কীর্তির সাক্ষী থেকে তাঁকে বিশেষ সম্মান জানাল আবু ধাবি নাইট রাইডার্স। ম্যাচের পর তাঁকে উপহার দেওয়া হয় একটি বিশেষ জার্সি, যার পিঠে লেখা, ‘৬০০ টি-২০ উইকেট’, পাশে লেখা তাঁর নাম।

আরও পড়ুন: অ্যাশেজে দাপট স্টার্কের! গড়লেন নতুন রেকর্ড

সুনীল নারিনকে নাইট রাইডার্স পরিবারের ‘সুপারস্টার’ বলে থাকেন অনেকেই। কলকাতা নাইট রাইডার্স থেকে ত্রিনবাগো নাইট রাইডার্স, আবু ধাবি নাইট রাইডার্স থেকে লস অ্যাঞ্জেলেস নাইট রাইডার্স— কিং খানের ফ্র্যাঞ্চাইজির অবিচ্ছেদ্য অংশ তিনি। ফ্র্যাঞ্চাইজির হয়ে বিভিন্ন দেশের লিগে খেলে টি-২০ ক্রিকেটের সবচেয়ে সফল বোলার হয়ে উঠেছেন তিনি।

লিগ ক্রিকেটে চূড়ান্ত সফল হলেও সুনীল নারিনের আন্তর্জাতিক কেরিয়ার তুলনামূলকভাবে ছোট। দেশের হয়ে তিনি মাত্র ৬টি টেস্ট ও ৬৫টি ওয়ানডে এবং ৫১টি টি-২০ ম্যাচ খেলেছেন তিনি। এদিকে ফ্র্যাঞ্চাইজি লিগে ৫১৭টি ম্যাচ খেলেছেন তিনি। আর সব মিলিয়ে টি-২০ ফরম্যাটে তাঁর উইকেটের সংখ্যা দাঁড়িয়েছে ৬০০-তে, যে নজির আর কোনও বোলারের নেই।

দেখুন আরও খবর:

The post বাইশ গজে ইতিহাস নারিনের! কী নজির গড়লেন KKR তারকা? first appeared on KolkataTV.

The post বাইশ গজে ইতিহাস নারিনের! কী নজির গড়লেন KKR তারকা? appeared first on KolkataTV.